text: » L'Ajuntament de Vic demana poder instal·lar videocàmeres a l'avinguda de l'Estadi | EL9NOU.CAT
  L'Ajuntament de Vic demana poder instal·lar videocàmeres a l'avinguda de l'Estadi
  L'equip de govern de l'Ajuntament de Vic ha iniciat els tràmits legals per instal·lar càmeres de videovigilància a l'avinguda de l'Estadi de Vic.
  18/08/2010 | 14:00
  El projecte encara està en una fase embrionària i per ara tot just s'estan recopilant les dades per demanar l'informe preceptiu a la Comissió de Control dels Dispositius de Videovigilància de Catalunya, que ha de donar el vistiplau de la instal·lació.
  En cas que rebin el permís, des de l'Ajuntament encara no tenen clar quantes se n'hi haurien de col·locar i insisteixen a dir que no es fa perquè sigui un carrer especialment conflictiu o amb un índex de delinqüència més elevat.
  Un dels darrers casos més greus en aquesta via va ser a finals de maig, quan uns lladres van rebentar la perfumeria Casals –davant de l'església de Lourdes– per endur-se perfums i fugir corrents.
  Comentari de M. Carme Casals a la notícia:
  "Al cap de 15 dies es va repetir el mateix robatori , patim furts cada dia amb l'agravant que és quan estem a la botiga i perilla la nostre integritat. O sigui que només un robatori res de res. A menys de 100 metres, un altre local de perfumeria va patir en 15 dies dos robatoris més".